Det gik grueligt galt, da en far og hans datter på omkring 12 år mandag aften skulle købe en brugt Iphone 6.

Manden havde fået kontakt med sælgeren via Gul & Gratis, og de aftalte at mødes på en adresse på Eskelundsvej i Båring Strand mandag omkring klokken 20.15.

Da faderen og datteren kommer ud til den aftalte adresse, går faderen op mod hoveddøren.

På vej op mod døren kan han se, at der ved bagsiden af huset står en person med elefanthue på, og i hånden har han et buet sværd på cirka 50 centimeter.

Faderen går tilbage med bilen, hvor datten sidder.

- Manden med huen går med og siger noget i retning af "Kom med pengene", fortæller politiassistent Jan Hovgaard Christensen.

Faderen siger, at han ikke har nogen penge, og så råber den maskerede mand efter en anden maskerede mand, som dukker op med pumpgun-lignende våben.